Store (hannene gjerne 60-70 millimeter lange), avlange, gyllent fargede hjortebiller. Hannens kjever er forstørrede, ganske lange og smale, rette med fint sagtakket innerside, spissen litt oppoverkrummet. Pronotum har seks mer eller mindre tydelige, mørke flekker. Fargen skiller denne slekten fra de fleste andre hjortebiller. Et annet særtrekk er at de har uvanlig tynt panser og dermed virker mykere enn andre medlemmer i familien.